CELEX: 62012CN0396
Language: hu
Date: 2012-08-27 00:00:00
Title: C-396/12. sz. ügy: A Raad van State (Hollandia) által 2012. augusztus 27-én benyújtott előzetes döntéshozatal iránti kérelem — A. M. van der Ham, A. H. van der Ham-Reijersen van Buuren kontra College van Gedeputeerde Staten van Zuid Holland

8.12.2012   
            
            
               HU
            
            
               Az Európai Unió Hivatalos Lapja
            
            
               C 379/13
            
         A Raad van State (Hollandia) által 2012. augusztus 27-én benyújtott előzetes döntéshozatal iránti kérelem — A. M. van der Ham, A. H. van der Ham-Reijersen van Buuren kontra College van Gedeputeerde Staten van Zuid Holland
   (C-396/12. sz. ügy)
   2012/C 379/21
   Az eljárás nyelve: holland
   
      A kérdést előterjesztő bíróság
   
   Raad van State
   
      Az alapeljárás felei
   
   
      Felperesek: A. M. van der Ham, A. H. van der Ham-Reijersen van Buuren
   
      Alperes: College van Gedeputeerde Staten van Zuid Holland
   
      Az előzetes döntéshozatalra előterjesztett kérdések
   
   
               1.
            
            
               Miként kell értelmezni a 2009. január 19-i 74/2009/EK tanácsi rendelettel (1) módosított, az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendelet (2) 51. cikkének (1) bekezdésében foglalt „az előírások szándékos megsértése”, valamint az 1698/2005 rendelet végrehajtására vonatkozó részletes szabályok megállapításáról szóló, 2006. december 7-i 1975/2006/EK bizottsági rendelet (3) 23. cikkében és a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendelet által előírt kölcsönös megfeleltetés, moduláció, valamint integrált igazgatási és ellenőrzési rendszer végrehajtására vonatkozó részletes szabályok megállapításáról szóló, 2004. április 21-i 796/2004/EK bizottsági rendelet (4) 67. cikkének (1) bekezdésében foglalt „szándékos meg nem felelés” fogalmát; akkor is fennáll-e már e meg nem felelés, ha a közös agrárpolitika keretébe tartozó kölcsönös megfeleltetési kötelezettségek jogi kereteire vonatkozó nemzeti iránymutatások 8. cikke (2) bekezdésének c) pontja értelmében vett hosszú távú tartós politikát sértenek meg?
            
         
               2.
            
            
               Ellentétes-e az uniós joggal, ha valamely tagállamban már akkor is azt feltételezik, hogy valamely előírást az említett rendeletek értelmében vett „szándékos” módon sértenek meg, ha az alábbi körülmények közül egy vagy több fennáll:
               
                           a)
                        
                        
                           a nem teljesített, adott kölcsönös megfeleltetési kötelezettség esetében már eleve feltételezik a szándékosságot;
                        
                     
                           b)
                        
                        
                           az adott kölcsönös megfeleltetési kötelezettség összetett;
                        
                     
                           c)
                        
                        
                           hosszú távú tartós politikáról van szó;
                        
                     
                           d)
                        
                        
                           aktív tevékenységről vagy tudatos mulasztásról van szó;
                        
                     
                           e)
                        
                        
                           a mezőgazdasági termelőt korábban már tájékoztatták az adott kölcsönös megfeleltetési kötelezettség teljesítésének hiányosságairól;
                        
                     
                           f)
                        
                        
                           a kölcsönös megfeleltetési kötelezettség nemteljesítésének mértékére tekintettel szándékosságból kell kiindulni?
                        
                     
         
               3.
            
            
               Betudható-e a támogatás kedvezményezettjének a „szándékos meg nem felelés”, ha megbízásából harmadik személy végzi el a munkákat?
            
         
      (1)  HL L 30., 100. o.
   
      (2)  HL L 277., 1. o.; helyesbítés: HL 2007. L 4., 10. o.
   
      (3)  HL L 368., 74. o.
   
      (4)  HL L 141., 18. o.; magyar nyelvű különkiadás 3. fejezet, 44. kötet, 243. o.